Rozsudok Všeobecného súdu (druhá komora) z 8. septembra 2021 – Sfera Joven/EUIPO – Koc (SFORA WEAR)
(vec T‑493/20)
„Ochranná známka Európskej únie – Námietkové konanie – Prihláška slovnej ochrannej známky Európskej únie SFORA WEAR – Staršie obrazové ochranné známky Európskej únie Sfera KIDS a Sfera – Relatívny dôvod zamietnutia – Neexistencia pravdepodobnosti zámeny – Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001] – Dôkaz o skutočnom používaní staršej ochrannej známky – Článok 42 ods. 2 a 3 nariadenia č. 207/2009 [teraz článok 47 ods. 2 a 3 nariadenia 2017/1001]“
1.      Ochranná známka Európskej únie – Pripomienky tretích osôb a námietka – Preskúmanie námietky – Dôkaz o používaní staršej ochrannej známky – Skutočné používanie – Pojem – Kritériá posúdenia – Požiadavka konkrétnych a objektívnych dôkazných prostriedkov
(nariadenie Rady č. 207/2009, článok 42 ods. 2 a 3; nariadenie Komisie 2018/625, článok 10)
(pozri body 21 – 25)
2.      Ochranná známka Európskej únie – Definícia a nadobudnutie ochrannej známky Európskej únie – Relatívne dôvody zamietnutia – Námietka majiteľa zhodnej alebo podobnej staršej ochrannej známky zapísanej pre zhodné alebo podobné tovary alebo služby – Pravdepodobnosť zámeny so staršou ochrannou známkou – Kritériá posúdenia
[nariadenie Rady č. 207/2009, článok 8 ods. 1 písm. b)]
(pozri bod 42)
3.      Ochranná známka Európskej únie – Definícia a nadobudnutie ochrannej známky Európskej únie – Relatívne dôvody zamietnutia – Námietka majiteľa zhodnej alebo podobnej staršej ochrannej známky zapísanej pre zhodné alebo podobné tovary alebo služby – Podobnosť medzi dotknutými tovarmi alebo službami – Kritériá posúdenia
[nariadenie Rady č. 207/2009, článok 8 ods. 1 písm. b)]
(pozri bod 43)
4.      Ochranná známka Európskej únie – Definícia a nadobudnutie ochrannej známky Európskej únie – Relatívne dôvody zamietnutia – Námietka majiteľa zhodnej alebo podobnej staršej ochrannej známky zapísanej pre zhodné alebo podobné tovary alebo služby – Pravdepodobnosť zámeny so staršou ochrannou známkou – Slovná ochranná známka SFORA WEAR – Ochranné obrazové známky Sfera KIDS a Sfera
[nariadenie Rady č. 207/2009, článok 8 ods. 1 písm. b)]
(pozri body 45, 46, 48 – 50)
Predmet
Žaloba podaná proti rozhodnutiu prvého odvolacieho senátu EUIPO z 15. mája 2020 (vec R 2030/2019‑1), týkajúcemu sa námietkového konania medzi spoločnosťou Sfera Joven a Andrzejom Kocom
Výrok
1.
Žaloba sa zamieta.
2.
Sfera Joven, SA je povinná nahradiť trovy konania.